《过柴桑故城有怀陶靖节先生》
明代·何绛

清晨入左蠡，薄暮柴桑城。夙昔怀高风，悠然望玉京。

田园久已没，三径草纵横。蝉鸣在高树，和风送清声。

斯人不可见，山水有馀情。嗟予虽不敏，颇轻世上名。

缅维千古人，怀抱辄相倾。

作者简介：何绛，字不偕，号孟门，顺德人。明亡，乃自放废，徜徉罗浮、西樵山中。曾与陈恭尹渡铜鼓洋，访明遗臣，以图反清复明，无果而归。父殁后在家伺母，不复远出。其人论诗甚严，对陈恭尹、梁乐亭诗作有过赞许，但不喜屈大均诗，其诗作淡逸幽远，无悲怨壮愤意，著有《不去庐稿》。